Scene 1:

ಪಾತ್ರಗಳು:-ಹಿರಣ್ಯಕಶ್ಯಪು & ಹಿರಣ್ಯಕಶ್ಯಪುವಿ ನ ತಾಯಿ

ಅಮ್ಮ:-ಹಿರಣ್ಯ ಹಿರಣ್ಯ

ಹಿರಣ್ಯಕಶ್ಯಪು:-ಬಾ ಅಮ್ಮ

ಅಮ್ಮ:-ನೀನು

ಹಿರಣ್ಯಕಶ್ಯಪು:-ನಾನು

ಅಮ್ಮ:-ನಾ ಹೆತ್ತ ಮಗನೇ, ನಾ ಬೆಳೆಸಿದ ಹಿರಣ್ಯಕಶ್ಯಪವೇ.

ಹಿರಣ್ಯ ಕಶ್ಯಪು:-ಏಕೆ ಸಂದೇಹವೇ.

ಅಮ್ಮ:-ನಿನ್ನ ನಡೆ ನುಡಿಗಳು ಹಾಗೆ ಕಾಣುತ್ತಿವೆ

ಹಿರಣ್ಯಕಶ್ಯಪು:-ಏಕೆ ಏನಾಗಿದೆ ಅಂತ ಅಪರಾಧ ನನ್ನಿಂದ

ಅಮ್ಮ:-ನೀನು ಹೊರ ಪಡೆದು ಬಂದ ಮೇಲೆ ಮೊದಲು ಅಂತಿಲ್ಲ ನೀನೆ ಸರ್ವೇಶ್ವರನೆಂದು ಮೆರೆಯುತ್ತಿದ್ದೀಯ.

ಹಿರಣ್ಯಕಶ್ಯಪು:-ಹೌದು ಏನಾಯಿತು ಈಗ

ಅಮ್ಮ:-ನಿನ್ನಲ್ಲಿ ಅಹಂಕಾರ ತುಂಬಿಕೊಳ್ಳುತ್ತಿದೆ

ಹಿರಣ್ಯಕಶ್ಯಪು:-ತುಳುಕಲಿ

ಅಮ್ಮ:-ನಿನ್ನ ನೋಟದಲ್ಲಿ ಕರುಣೆಯ ನೆರಳು ಇಲ್ಲ ಕಟುಕತನ ಎದ್ದು ಕಾಣುತ್ತಿದೆ.

ಹಿರಣ್ಯಕಶ್ಯಪು:-ಕಾಣಲಿ

ಅಮ್ಮ:-ಹೆತ್ತ ಮಗನನ್ನು ಆ ಹಸು ಕಂದನನ್ನು ಕೊಲ್ಲಲು ಆಜ್ಞಾಪಿಸಿರುವಎಲ್ಲ ಏಕೆ?

ಹಿರಣ್ಯ ಕಶ್ಯಪು:-ಅವನು ನನ್ನ ಶತ್ರು

ಅಮ್ಮ:-ಏನಂದೆ ಶತ್ರುವೇ ಅವನು ನಿನ್ನ ಮಗನಲ್ಲವೇ

ಹಿರಣ್ಯ ಕಶ್ಯಪು:-ತಂದೆಗೆ ಆವಿದೆಯನಾದ ಮಗ ಮಗನಲ್ಲ ಅವನು ಶತ್ರು.

ಅಮ್ಮ:-ಹಾಗಾದರೆ ತಾಯಿಗೆ ಅವಿಧೀಯನಾದ ಮಗನು ವೈರಿ ತಾನೇ.

ಹಿರಣ್ಯಕಶ್ಯಪು:-ಹಾಗೆ ತಿಳಿದುಕೋ

ಅಮ್ಮ:-ಈಗ ನಿನ್ನಲ್ಲಿ ವಿದೇಯತೆ ಇಲ್ಲ ವಿನಯತೆ ಇಲ್ಲ.

ಹಿರಣ್ಯಕಶ್ಯಪು:-ಅಮ್ಮ ನಾನೇನು ತೊಟ್ಟಿಲ ಕೂಸಲ್ಲ ನೀನು ಹೇಳುವ ಅರ್ಥ ಏನು ಕಥೆಗಳನ್ನು ನಂಬಲು

ನನ್ನ ಕಂಡರೆ ಬ್ರಹ್ಮನು ಹೆದರುವ ಹರ ಹೆದರುವ ಹರೀದಿಕೆಟ್ಟು ಓಡುವ

ಅಮ್ಮ:-ಶಿವ ಶಿವ ಅಜ್ಞಾನದಿಂದ ನಿನ್ನ ಬುದ್ಧಿ ಕೆಟ್ಟಿದೆ ದೈವ ಶಕ್ತಿಯನ್ನು ಅಪಹಾಸ್ಯ ಮಾಡುತ್ತೀಯ ಅವಿವೇಕಿ

ನೀನು ಉಸಿರಾಡುವುದಕ್ಕೆ ನಡೆದಾಡುವುದಕ್ಕೆ ಅಟ್ಟಹಾಸವಾಡುವುದಕ್ಕೆ ಆ ದೈವ ಬಲವೇ ಕಾರಣ.

ಹಿರಣ್ಯ ಕಶ್ಯಪು:-ಸಾಕು ಮಾಡು ನಿನ್ನ ಪ್ರಲಾಪ ಯಾರಲ್ಲಿ ಕರೆದುಕೊಂಡು ಹೋಗಿ ಈ ಮುದಿ ಗೂಬೆಯನ್ನು ಅವಳ ಆಶ್ರಮಕ್ಕೆ ತಳ್ಳಿ ಬನ್ನಿ

(ಹೊರಡುವನು)

ಅಮ್ಮ:-ಹಿರಣ್ಯ ಹಿರಣ್ಯ ಇನ್ನು ನೀನು ಉದ್ಧಾರವಾಗಲಾರೆ ನಿನ್ನನ್ನು ಯಾರು ರಕ್ಷಿಸಲಾರರು

ಮಗನೇ ನಿನ್ನನ್ನು ಯಾರೂ ರಕ್ಷಿಸಲಾರರು(ಹೊರಡುವಳು)

Scene 2:

ಪಾತ್ರಗಳು 3

ಹಿರಣ್ಯಕಶ್ಯಪುವಿನ ಶಿಷ್ಯರು=2, ಪ್ರಲ್ಹಾದ.

(ಹಿರಣ್ಯ ಕಶ್ಯಪುವಿನ ಮೂರ್ತಿಯ ಮುಂದೆ)

1:- ವಿಗ್ರಹ ಹ ವಿಗ್ರಹ

2:-ಅಪ್ಪ ಪ್ರಹ್ಲಾದಕುಮಾರ ಈಗ ನಮ್ಮ ತಲೆಗಳು ನಿಮ್ಮ ಕೈಯಲ್ಲಿದೆ ನಾವು ಹೇಳಿದಾಗೆ ಹೇಳಿದರೆ ತಲೆಗಳು ಉಳಿಯುತ್ತವೆ.

ಪ್ರಹ್ಲಾದ:-ಹೇಳಿ ಗುರುಗಳೇ.

1:-ಲೋಕಕ್ಕೆಲ್ಲ ತಂದೆ ನಿಮ್ಮ ತಂದೆ ಲೋಕೇಶ್ವರ.

2:-ಅವರಿಗೆ ನಾವು ಭಕ್ತಿಯಿಂದ ಸುಪ್ರಭಾತ ಹೇಳಬೇಕು

1:-ಹೇಳ್ತಾನೆ ಹೇಳ್ತಾನೆ ಹೇಳ್ತಿಯ ಮಗು

ಮೂಡಣದಿ ಹೊಂಬೆಳಕು ಮೂಡುತಿದೆ ನೋಡು.

ಪ್ರಹ್ಲಾದ:- ಮೂಡಣದಿ ಹೊಂಬೇಳಕು ಮೂಡುತಿದೆ ನೋಡು.

1:-ಎಷ್ಟು ಶುದ್ಧವಾಗಿ ಹೇಳುತ್ತೀಯಾ.

2:-ಹಕ್ಕಿಗಳು ಗಾನವನ್ನು ಮಾಡುತ್ತಿವೆ ಕೇಳು.

ಪ್ರಲ್ಹಾದ:-ಹಕ್ಕಿಗಳು ಗಾನವನ್ನು ಮಾಡುತ್ತಿವೆ ಕೇಳು.

1:-ಭಾಸ್ಕರನು ದರುಶನವ ಬಯಸಿ ಬರುತ್ತಿರಲು

ಪ್ರಹ್ಲಾದ:-ಭಾಸ್ಕರನು ದರುಶನವ ಬಯಸಿ ಬರುತಿರಲು.

2:-ಉಷೆಯು ಆರತಿಯನ್ನು ಹಿಡಿದು ನಿಂತಿರಲು

ಪ್ರಹ್ಲಾದ:-ಉಷೆಯು ಆರತಿಯನ್ನು ಹಿಡಿದು ನಿಂತಿರಲು.

1:-ಲೋಕಗಳ ಹೆದರಿಸುವ ಕೆಂಗಣ್ಣಿನವನೇ

ಪ್ರಲ್ಹಾದ:-ಲೋಕಗಳ ಪಾಲಿಸುವ ಕರುಣಾಕರಣೆ

1:-ಲೋಕಗಳ ಪಾಲಿಸುವ ಕರುಣಾಕರ ಏನು ಕಲ್ಪನೆ ಅಪ್ಪ ನಿಂದು.

2:-ಪ್ರಹ್ಲಾದ ನೀನಿರುವ ಸ್ಥಳ ಇದೆಲ್ಲ ನೀನಿರು ಸ್ಥಳ ಇಲ್ಲಿ ಬಾ ಬಾ.

ಪ್ರಹ್ಲಾದ:-ಬೇಡಿ ಗುರುಗಳೇ.

1:-ಹಾಗೆ ಅನ್ನಬಾರದು ನೀನಲ್ಲಿ ನಾವಿಲ್ಲಿ(ಪ್ರಹ್ಲಾದನನ್ನು ಮೇಲೆ ಕೂಡಿಸುವರು ತಾವು ಕೆಳಗೆ ಕೂಡುವರು.)

1:-ಸುರರೆಂಬ ಕಾನನಕೆ ಪ್ರಳಯಾಂತಿ ಯಾದವನೇ

ಪ್ರಹ್ಲಾದ:-ಸುರನರರ ದಾನವರ ಸಾಕಿ ಸಲಾಗುವವನೇ.

1&2:-ಹ ಹ ಸಾಕಿ ಸಲಹುವ ಎಷ್ಟು ತಿಳಕೊಂಡಿದ್ದೀಯ ಮಗು.

1:-ಸುಪ್ರಭಾತವು ನಿನಗೆ ಓ ಹಿರಣ್ಯ

ಪ್ರಹ್ಲಾದ:-ಸುಪ್ರಭಾತವು ನಿನಗೆ ಓ ನಾರಾಯಣ.

1:-ನಮ್ಮ ಹೆಣ ಇಳಿಯೋ ಕೆಳಗೆ ಹೇಳಿಕೊಟ್ಟಷ್ಟು ಮಾತ್ರ ಹೇಳು ಸುಮ್ಮನೆ ಹುಡುಗಾಟ ಆಡಬೇಡ

2:-ಋಷಿಗಳನ್ನು ನಡಗಿಸುತ ಭೀತಿ ತಂದವನೇ.

ಪ್ರಹ್ಲಾದ:-ಋಷಿಗಳ ಹೃದಯದಲ್ಲಿ ನಲಿದಾಡುವವನೇ.

2:-ಧ್ಯಾನಿಸಲು ಕಾಪಾಡುವ ದಾನವ ಶ್ರೇಷ್ಠನೆ.

ಪ್ರಹ್ಲಾದ:-ಭಕ್ತರನ್ನು ಕಾಪಾಡುವ ತಂದೆ ಶ್ರೀಧರನೇ.

1:-ಎಲ್ಲಿ ಹೋದರು ಪುನಃ ಅಲ್ಲಿಗೆ ಬರುತ್ತಾನಲ್ಲ ಪ್ರಹ್ಲಾದ ನಮ್ಮ ಸಹನೆ ಪರೀಕ್ಷೆ ಮಾಡಬೇಡ. ಹೇಳಿಕೊಟ್ಟಷ್ಟು ಮಾತ್ರ ಹೇಳು.

2:-ಸುಪ್ರಭಾತವು ನಿನಗೆ ಕಶ್ಯಪ ಸುತ.

ಪ್ರಹ್ಲಾದ:-ಸುಪ್ರಭಾತವು ನಿನಗೆ ಓ ಅಚ್ಚುತ.

1:-ನಾವು ಬದುಕಬೇಕು ಬಿಡು ನೀನು ಹೇಳಿದರೆ ನಿಮ್ಮ ತಂದೆ ನಮ್ಮ ತಲೆ ತೆಗಿತಾನಪ್ಪ.

ಪ್ರಹ್ಲಾದ:-ಗುರುಗಳೇ ಕೊಲ್ಲಿಸಲು ನಮ್ಮ ತಂದೆ ಯಾರು? ಸಾಯಲು ನೀವ್ಯಾರು? ಶ್ರೀಹರಿಯ

ಸಂಕಲ್ಪವಿಲ್ಲದೆ ಯಾವುದು ನಡೆಯುವುದಿಲ್ಲ.

1:-ಸಹೋದರ ನನ್ನನ್ನು ಉಳಿಸಿ

2:-ನಾನು ಉಳಿದರೆ ಅಲ್ಲವೇ ನಿನ್ನನ್ನು ಉಳಿಸುವುದು

1:-ಆಗ ಶ್ರೀಹರಿ ಹಂದಿಯಾಗಿ ಬಂದು ಹಿರಣ್ಣ ಆಕ್ಷನ್ ಅನ್ನು ಕೊಂದ ಈಗ ಪ್ರಹ್ಲಾದನಾಗಿ ನಮ್ಮನ್ನೇ ಮುಗಿಸುತ್ತಿದ್ದಾನಲ್ಲ

1&2:-ಬಾ ಹೋಗೋಣ.

Scene 3:

ನಾನಾರು ಕಶ್ಯಪ ಬ್ರಹ್ಮನ ಮಗ ದಿತಿ ಗರ್ಭ ಸಂಜಾತ ಚತುರ್ಮುಖ ಬ್ರಹ್ಮನ ಮೊಮ್ಮಗ

ವಿದಾತನಿಂದ ವಿಧಿ ಬರಹವನ್ನೇ ಬದಲಾಯಿಸಿ, ಮರಣವನ್ನೇ ಮೆಟ್ಟಿ ನಿಂತ ಮಹಾವೀರ

ಅದಿತಿಯ ಮಕ್ಕಳ ಆಟಹಾಸವನ್ನು ಸುಟ್ಟು ಆದಿತ್ಯನ ಅಟ್ಟಹಾಸವನ್ನು ಮಟ್ಟ ಹಾಕಿದ ಸಾಹಸಿ

ಅಥಳ ವಿತಳ ಸುತಳರ ಸಾತಳ ತಳತಳ ಮಹಾತಳ ಪಾತಾಳಗಳನ್ನು ಪಾದದಡಿಯಲ್ಲಿ ತುಳಿದಿಟ್ಟ ಪರಾಕ್ರಮ ಶಾಲಿ

ಅಡಿ ಇಟ್ಟರೆ ಬಿರಿಯುವುದು ಭೂಮಿ ತಲೆ ಎತ್ತಲು ಬೆಚ್ಚುವುದು ಬಾನು

ಕೈ ಎತ್ತಲು ನಡುಗುವುದು ಸೃಷ್ಟಿ ಚತುರ್ಮುಖನ ಸೃಷ್ಟಿಯೇ ನನ್ನ ಆಜ್ಞೆಯನ್ನ ಪಾಲಿಸುತ್ತಿರುವಾಗ

ಏಕಶಿತ್ ಮಗ ನಾ ಜನ್ಮ ಕೊಟ್ಟ ಮಗ ನನ್ನ ವಂಶವನ್ನೇ ಬೆಳಗಬೇಕಾದ ನನ್ನ ಕುಮಾರ

ನನ್ನ ಆಶಾ ಜ್ಯೋತಿಯಿಂದ ಇಂದು ನನ್ನ ಮನಸ್ಸಿಗೆ ನೆಮ್ಮದಿ ಇಲ್ಲವೆಂದರೆ ಚಿ ಇದೊಂದು ಬದುಕಿ ಇದೊಂದು ಜನ್ಮವೇ

ಎಂತಹ ದುರ್ವಿಧಿ ಇದೆಂತಹ ದುರ್ವಿಧಿ

ನಾನೇ ಸರ್ವ ಶಕ್ತನೆಂದುಕೊಂಡರೆ

ಅದಾವ ಶಕ್ತಿ ನನಗೆ ಎದುರಾಗಿ ನಿಂತು ಕಾಡುತ್ತಿದೆ

ಅದಾವ ಶಕ್ತಿ ನನ್ನ ಪುತ್ರನನ್ನೇ ಶತ್ರುವನ್ನಾಗಿ ಮಾಡಿದೆ

ಅದಾವ ಶಕ್ತಿ ಅವನಿಗೆ ನನ್ನ ಎದುರಿಸುವ ಧೈರ್ಯ ತುಂಬಿದೆ

ಅದಾವ ಶಕ್ತಿ ಅವನಿಗೆ ಸಾವು ಬರದಂತೆ ತಡೆದಿದೆ

ಹ ಹ ಅವನೇ ಆ ದುಷ್ಟನೇ

ಆ ನನ್ನ ಕುಲವೈರಿಯಾದ ಹರಿಯೇ ಇದಕ್ಕೆಲ್ಲ ಕಾರಣ

ಎಲಗಲವು ಹರಿ ಕಪಟಿ ವಂಚಕಿ

ನನ್ನ ಮಗನ ಹೃದಯ ಅಂತರಾಳವನ್ನು ಹೊಕ್ಕು

ಅವನ ತಲೆಯನ್ನ ಕೆಡಿಸಿ ಮನಬಂದಂತೆ ಆಡಿಸುತ್ತಿರುವೆಯಾ

ನಿನಗೆ ಪೌರುಷವಿದ್ದರೆ ಪರಮ ಪುರುಷೋತ್ತಮನೆ ನೀನಾಗಿದ್ದರೆ

ನನ್ನಂತೆ ನಿಜವಾದ ಗಂಡು ನೀನಾಗಿದ್ದರೆ ಬಾ

ಬಂದು ನನ್ನ ಎದುರಿಗೆ ನಿಲ್ಲು ನಿನ್ನ ಉದರವನ್ನ ಬಗೆದು

ನಿನ್ನ ಕರಳುಗಳನ್ನು ಮಾಲೆ ಹಾಕಿಕೊಳ್ಳದಿದ್ದರೆ

ನಾನು ಹಿರಣ್ಯಕಶ್ಯಪವೇ ಅಲ್ಲ ನಾನು ಹಿರಣ್ಯಕಶ್ಯಪುವೆ ಅಲ್ಲ ನಾನು ಹಿರಣ್ಯಕಶ್ಯಪುವೆ ಅಲ್ಲ.

Scene 4:

ಪಾತ್ರಗಳು:-ಹಿರಣ್ಯ ಕಶ್ಯಪ & ಪ್ರಹ್ಲಾದ

ಹಿರಣ್ಯಕಶ್ಯಪು:-ಕುಮಾರ, ಪ್ರಹ್ಲಾದ, ಕಂದ ಏಕಪ್ಪಾ ನಿನಗೆ ಹಠ ಯಾವ ನಿನ್ನ ತಂದೆಯ ಹೆಸರನ್ನು ಕೇಳಿದ ಮಾತ್ರದಿಂದ

ತ್ರಿಮೂರ್ತಿಗಳು ಗಡಗಡನೆ ನಡಗುವರು. ಹೀಗಿರುವಾಗ ಕಾಣದ ಆ ಹರಿಯ ಮೇಲಿರುವ ನಿನ್ನ ಭಕ್ತಿ ಕಣ್ಣೆದುರಿಗೆ

ಇರುವ ಈ ತಂದೆಯ ಮೇಲೆ ಏಕಪ್ಪಾ ಇಲ್ಲ ಜನ್ಮ ಕೊಟ್ಟ ತಂದೆಗಿಂತ ದೇವನಿರುವನೆ?

ಪ್ರಹ್ಲಾದ:-ಇಲ್ಲವೇ.

ಹಿರಣ್ಯಕಶ್ಯಪು:-ಇಲ್ಲ ಇಲ್ಲ ನಾನಿಲ್ಲದೆ ಮತ್ತೊಬ್ಬ ದೇವನಿರಲು ಸಾಧ್ಯವಿಲ್ಲ ಜಗತ್ತಿಗೆಲ್ಲ ನಾನೇ ಸರ್ವೇಶ್ವರ.

ಪ್ರಹ್ಲಾದ:-ತಂದೆ ನೀನು ನನಗೆ ಜನ್ಮ ಕೊಟ್ಟವನು ನಿಜ ನಿನಗೆ ಜನ್ಮ ಕೊಟ್ಟವರು ಯಾರು?

ಹಿರಣ್ಯ ಕಶ್ಯಪು:-ನನ್ನ ತಂದೆ ಕಶ್ಯಪ ಬ್ರಹ್ಮ

ಪ್ರಹ್ಲಾದ:-ಅವರ ತಂದೆ

ಹಿರಣ್ಯಕಶ್ಯಪು:-ಚತುರ್ಮುಖ ಬ್ರಹ್ಮ

ಪ್ರಹ್ಲಾದ:-ಅವರ ತಂದೆ ಯಾರು

ಹಿರಣ್ಯಕಶ್ಯಪು: ಆ ಆ

ಪ್ರಹ್ಲಾದ:-ಏಕೆ ತಂದೆ ಸುಮ್ಮನಾದೆ ಆ ಬ್ರಹ್ಮನ ತಂದೆ ಯಾರು? ಯಾರಾದರೂ ಇರಲೇಬೇಕಲ್ಲವೇ?

ಹಿರಣ್ಯಕಶ್ಯಪು:-ಯಾರವನು?

ಪ್ರಲ್ಹಾದ:-ಅವನೇ ಶ್ರೀಮನ್ನಾರಾಯಣ.

ಹಿರಣ್ಯಕಶ್ಯಪು:-ಆ ನಾರಾಯಣ ಇನ್ನೊಮ್ಮೆ ಆ ನಾರಾಯಣನೆಂದರೆ ನಾಲಿಗೆ ಸೀಳಿ ಬಿಡುವೆನು.

ಪ್ರಹ್ಲಾದ:-ನಾರಾಯಣ ನಿರದಿದ್ದರೆ ಮುಕ್ತಿ ಇಲ್ಲ.

ಹಿರಣ್ಯಕಶ್ಯಪು:-ಬಾಯಿ ಮುಚ್ಚು ಅವಿವೇಕಿ ಸುಳ್ಳು ನುಡಿಗಳನ್ನು ಆಡಿ ನಮ್ಮನ್ನು ಹೆದರಿಸುವೆಯ ಅವಿವೇಕಿ

ಹರಿ ಹರಿ ಎಂದು ಗಂಟಲು ಹರಿದುಕೊಳ್ಳುವೆಯಲ್ಲ ಎಲ್ಲಿದ್ದಾನೋ ಆ ನಿನ್ನ ಹರಿ.

ಪ್ರಲ್ಹಾದ:-ಎಲ್ಲೆಲ್ಲಿಯೂ ಇದ್ದಾನೆ ಸಕಲ ಚರಾಚರ ವಸ್ತುಗಳಲ್ಲಿ ಅಣು ರೇಣು ತೃಣ ಕಾಸ್ಟ್ ಗಳಲ್ಲಿ ಎಲ್ಲದರಲ್ಲಿಯೂ

ಇದ್ದಾನೆ ಅವನಿಲ್ಲದ ಸ್ಥಳವೇ ಇಲ್ಲ.

ಹಿರಣ್ಯಕಶ್ಯಪು:-ಹ ಹ ಹ ಸಕಲ ಚರಾಚರ ವಸ್ತುಗಳಲ್ಲಿ ಅಣು ರೇಣು ತೃಣ ಕಷ್ಟಗಳಲ್ಲಿ ಎಲ್ಲದರಲ್ಲಿಯೂ ಇರುವನೇ?

ಪ್ರಹ್ಲಾದ:-ಇರುವನು

ಹಿರಣ್ಯಕಶ್ಯಪು:-ಈ ಭೂಮಿಯಲ್ಲಿ

ಪ್ರಹ್ಲಾದ:-ಇಲ್ಲಿಯೂ ಇದ್ದಾನೆ

ಹಿರಣ್ಯ ಕಶ್ಯಪು:-ಆಕಾಶದಲ್ಲಿ

ಪ್ರಹ್ಲಾದ:-ಅಲ್ಲಿಯೂ ಇದ್ದಾನೆ

ಹಿರಣ್ಯಕಶ್ಯಪು:-ಬೆಂಕಿಯಲ್ಲಿ

ಪ್ರಲ್ಹಾದ:-ಅಲ್ಲಿಯೂ ಇದ್ದಾನೆ

ಹಿರಣ್ಯಕಶ್ಯಪು:-ನೀರಿನಲ್ಲಿ

ಪ್ರಹ್ಲಾದ:-ಅಲ್ಲಿಯೂ ಇದ್ದಾನೆ

ಹಿರಣ್ಯ ಕಶ್ಯಪು:-ಗಾಳಿಯಲ್ಲಿ

ಪ್ರಹ್ಲಾದ:-ಅಲ್ಲಿಯೂ ಇದ್ದಾನೆ

ಹಿರಣ್ಯಕಶ್ಯಪು:-ನನ್ನಲ್ಲಿ

ಪ್ರಹ್ಲಾದ:-ನಿನ್ನಲ್ಲಿಯೂ ಇದ್ದಾನೆ

ಹಿರಣ್ಯಕಶ್ಯಪು:-ನಿನ್ನಲ್ಲಿ

ಪ್ರಹ್ಲಾದ:-ನನ್ನಲ್ಲಿಯೂ ಇದ್ದಾನೆ

ಹಿರಣ್ಯಕಶ್ಯಪು:-ನಿನ್ನಲ್ಲಿದ್ದರೂ ಇರಬಹುದು ಈ ಅರಮನೆಯಲ್ಲಿ

ಪ್ರಹ್ಲಾದ:-ಇದ್ದಾನೆ

ಹಿರಣ್ಯಕಶ್ಯಪು:-ಎಲ್ಲಿ ಎಲ್ಲಿ ಇರುವನು

ಪ್ರಹ್ಲಾದ:-ಎಲ್ಲಿ ನೋಡಬೇಕೆಂದರೆ ಅಲ್ಲಿ

ಹಿರಣ್ಯಕಶ್ಯಪು:-ಎಲ್ಲಿ ನೋಡಬೇಕೆಂದರೆ ಅಲ್ಲಿ ಎಲ್ಲಿ ನೋಡಬೇಕೆಂದರೆ ಅಲ್ಲಿ ಈ ಕಂಬದಲ್ಲಿ ಇದ್ದಾನೆ

ಪ್ರಹ್ಲಾದ:-ಅಲ್ಲಿಯೂ ಇದ್ದಾನೆ

ಹಿರಣ್ಯ ಕಶ್ಯಪು:-ಈ ಕಂಬದಲ್ಲಿದ್ದಾನೆ

ಪ್ರಹ್ಲಾದ:-ಅಲ್ಲಿಯೂ ಇದ್ದಾನೆ

ಹಿರಣ್ಯಕಶ್ಯಪು:-ಈ ಕಂಬದಲ್ಲಿ

ಪ್ರಹ್ಲಾದ:-ಅಲ್ಲಿಯೂ ಇರುವನು

ಹಿರಣ್ಯಕಶ್ಯಪು:-ಅಲ್ಲಿ

ಪ್ರಹ್ಲಾದ:-ಅಲ್ಲಿಯೂ ಇದ್ದಾನೆ

ಹಿರಣ್ಯಕಶ್ಯಪು:-ಆ ಕಂಬದಲ್ಲಿ

ಪ್ರಹ್ಲಾದ:-ಅಲ್ಲಿಯೂ ಇದ್ದಾನೆ

ಹಿರಣ್ಯಕಶ್ಯಪು:-ಅಲ್ಲಿಯೂ ಇದ್ದಾನ(ಕಂಬವನ್ನು ಒಡೆಯುವನು)

ನರಸಿಂಹ ಅವತಾರ ದರ್ಶನ